open-index/open-wikipedia-markdown huggingface dataset:
Соз

**Соз** — сози тории мусиқиест, ки дар байни халқҳои Осиёи Миёна, Қазоқистон, Қафқоз, Афғонистон, Эрону, Туркия ва ғ. мавриди истеъмол аст. Соз косаи мурутшакл дошта, аз чӯби тут ва дигар дарахтони сахтчӯб сохта мешавад. Ба думбура шабеҳ аст, вале бузургтару дастааш борик. Дарозии созро 70-80 см тахмин мекунанд. Пардаҳои он насбӣ ва торҳояш филиззӣ мебошанду нисбати якдигар бо кварта ё баъзан квинта ҷӯр мешаванд. Бо мизроб, дар баъзе мавзеъҳо бо нохун менавозанд. Соз се навъ дорад, ки асосан яккахонҳо истифода мебаранд. Баъзан созро дар ансамбл ва оркестри созӣ ба кор мебаранд.

## Эзоҳ

## Адабиёт
* Раҳимов И. Соз // Энциклопедияи адабиёт ва санъати тоҷик Ҷ.З — Душанбе,2004
* 

Гурӯҳ:Созҳои мусиқӣ аз рӯи алифбо
Гурӯҳ:Созҳои мусиқии торӣ
Руд

**Руд** (аз санскр.), сози мусиқии тории қадима буда, дар асрҳои 9-10 сози удро ҳам руд меномиданд. Масалан Фирдавсӣ дар «Шоҳнома» рудро чунин номидааст:

:Суханҳои Рустам ба ною ба руд,
:Бигуфтанд бар паҳлавонӣ суруд.
Баъдтар дар Шарқи Миёна ва Наздик ба ҷои руд номи удро ( забони арабӣ) истифода мебурдагӣ шуданд.
## Адабиёт
*   
## Эзоҳ

Гурӯҳ:Асбобҳои мусиқӣ аз рӯи алифбо
Гурӯҳ:Созҳои мусиқии торӣ
Гурӯҳ:Созҳои мусиқии тоҷикӣ
Ҷонварсӯз

**Ҷонварсӯз** — деҳа дар ҷамоати деҳоти Дӯстмурод Алиеви ноҳияи Файзобод. Аз деҳа то маркази ноҳия 3 км. Аҳолиаш 1688 нафар (2010),тоҷикон Дар деҳа муассисаи таҳсилоти миёнаи умумӣ, хонаи саломатӣ, мағозаҳои хусусии молҳои ниёзи мардум, чойхонаи ҷамъиятӣ, 4 хоҷагии деҳқонӣ ва як хоҷагии саҳҳомӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ машғуланд. Заминҳо аз дарёи Элок ва оби чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Дӯстмурод Алиев
Гурӯҳ:Энсиклопедияи Миллии Тоҷик
Чуқурак

**Чуқурак** — деҳа дар ҷамоати деҳоти Дӯстмурод Алиеви ноҳияи Файзобод. Аз деҳа то маркази ноҳия 8 км. Аҳолиаш 957 нафар (2010), тоҷикон. Аз 124 хоҷагӣ иборат аст. Дар деҳа мактаби таҳсилоти миёнаи умумӣ, мағозаи хусусии молҳои ниёзи мардум, дӯкони хусусии фурӯши маҳсулоти кишоварзӣ, чойхонаи ҷамъиятӣ, 8 хоҷагии деҳқонии инфиродӣ фаъолият доранд. Мардуми деҳа ба сабзавоткорй, ғаллакорй, боғу токдорӣ ва чорводорӣ машғуланд. Заминҳо аз оби чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Дӯстмурод Алиев
Гурӯҳ:Энсиклопедияи Миллии Тоҷик
Бӯстон (деҳа, н. Файзобод)

**Бӯстон** — деҳа, маркази ҷамоати деҳоти Бӯстони (номи пештарааш Қарабулоқ) ноҳияи Файзобод. Ба шарафи 10-солагии Истиқлолияти давлатии Тоҷикистон бо қарори Маҷлиси миллии Маҷлиси Олии Ҷумҳурии Тоҷикистон аз 28-уми апрели соли 2001 «Бӯстон» номгузорӣ шудааст. Аз деҳа то маркази ноҳия 15 км. Аҳолиаш 2037 нафар (2010), тоҷикон. Аз 41 хоҷагӣ иборат аст. Дар деҳа муассисаи таҳсилоти миёнаи умумӣ, китобхона, нуқтаи таъмири мошинҳо, ошхона, нуқтаҳои фурӯши сӯзишворӣ, филиали «Амонатбонк», почта, мағозаҳои хусусӣ, дӯконҳои хусусии фурӯши маҳсулоти кишоварзӣ, хоҷагиҳои дехконии инфиродӣ, хоҷагии деҳқонии коллективии ба номи Рӯдакӣ, масҷиди панҷвақта фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ машгуланд. Заминҳо аз канали «50-солагии Тоҷикистон» қисман аз дарёи Элок ва оби чаашмаҳо обёрӣ мешаванд. Мақбараи Шайх Махмуд ибни Ахмад дар канори деҳаи Бӯстон ҷойгир аст.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Бӯстон
Гурӯҳ:Энсиклопедияи Миллии Тоҷик
Деҳоти Баҳор (н. Файзобод)

**Баҳор** (то 19 июни 2024 — *ҷамоати Вашгирд*) — ҷамоати деҳот дар ноҳияи Файзобод. 

Соли 1992 дар заминаи ҷамоатҳои деҳоти Меҳробод ва Файзобод ташкил карда шудааст. Дар ҳудуди ҷамоати деҳот 4 деҳа — Лолагӣ, Шахтакиён, Сино (Қошқарӣ) ва Баҳористон (Қалошӣ) ҷойгиранд. Ҷамоат дар қисми ҷанубии ноҳия, 38 км аз шаҳри Душанбе, дар шоҳроҳи Душанбе – Хоруғ воқеъ гардидааст. Аҳолиаш — 4590 нафар (2010), тоҷикон. Аз 615 хоҷагӣ иборат мебошад. Дар ҳудуди ҷамоат 3 муасисаи таҳсилоти миёнаи умумӣ, 1 мактаби ибтидоӣ, 2 маркази саломатӣ, 2 китобхона, 1 боғчаи бачагона, ҶСК «Мурғи ҳилол», ҶСК «Мурғи марҷон», 71 хоҷагии деҳқонии инфиродӣ, Ассотсиатсияи истифодабарандагони оби нӯшокӣ фаъолият доранд. Солҳои 1992—2000 Файзуллоев Қудратулло, 2000 - 2005 Сайфиддинова Рисолат раисони ҷамоат буданд. Аз соли 2005 вазифаи раиси ҷамоатро Сатторов Абдуҷаббор ба уҳда дорад.

## Пайвандҳо
* Табдили номи 14 деҳа дар ноҳияи Файзобод 

## Эзоҳ

Гурӯҳ:Ҷамоатҳои ноҳияи Файзобод
Гурӯҳ:Энсиклопедияи Миллии Тоҷик
Ғуломдавлат

**ҒУЛОМДАВЛАТ** — деҳа дар ҳудуди ҷамоати деҳоти Чашмасори ноҳияи Файзобод. Аз деҳа то маркази ноҳия 14,5 км. Аҳолиаш 1413 нафар (2010), тоҷикон. Аз 53 хоҷагӣ иборат аст. Деҳа мактаби таҳсилоти миёнаи умумӣ, нуқтаҳои хидматрасонии маишӣ, нуқтаҳои фурӯши маҳсулот, 46 хоҷагии деҳқонӣ, фермаи чорводорӣ, нуқтаҳои фурӯши сӯзишворӣ дорад. Мардуми деҳа ба сабзавоткорӣ, боғдорӣ, ғаллакорӣ, чорводорӣ, занбӯриасалпарварӣ машғуланд. Заминҳо аз чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Чашмасор
Гурӯҳ:Энсиклопедияи Миллии Тоҷик
Дова

**Дова** — деҳа дар ҷамоати деҳоти Ҷавонони ноҳияи Файзобод. Аз деҳа то маркази ноҳия 23 км. Аҳолиаш 386 нафар (2010), тоҷикон. Аз 48 хоҷагӣ иборат аст. Деҳа мағозаи хусусии молҳои ниёзи мардум, чойхонаи чамъиятӣ, нуқтаҳои хидматрасонии маишӣ, обҷувоз, 4 хоҷагии деҳқонии инфиродӣ дорад. Мардуми деҳа ба сабзавоткорӣ, ғаллакорӣ, боғу токдорӣ, занбӯриасалпарварӣ, чорводорӣ машғуланд. Заминҳо аз чашмаҳо обёрӣ мешаванд.

## Пайвандҳо


Гурӯҳ:Ноҳияи Файзобод
Гурӯҳ:Ҷамоати Ҷавонон
Гурӯҳ:Энсиклопедияи Миллии Тоҷик
Карсанг (деҳа, н. Файзобод)

**Карсанг **— деҳа дар ҷамоати деҳоти Ҷавонони ноҳияи Файзобод. Аз Наврӯз то маркази ноҳия 7 км. Аҳолиаш 1260 нафар (2010), тоҷикон

## Иқтисод
Аз 157 хоҷагӣ иборат аст. Дар деҳа мактаби ибтидоӣ, мағозаи хусусии молҳои ниёзи мардум, обҷувоз, чойхонаи ҷамъиятӣ, 9 хоҷагии деҳқонии инфиродӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ, занбӯриасалпарварӣ, чорводорӣ машғуланд. Заминҳо аз дарёчаи Шоҳқаландарӣ ва оби чашмаҳо обёрӣ мешаванд.

## Эзоҳ

## Сарчашма
* ФАЙЗОБОД. Энсиклопедия. , 2011. СИЭМТ. 392 саҳ.

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Файзобод
Гурӯҳ:Ҷамоати Ҷавонон
Дубеда

**Дубеда**  — деҳа дар ҷамоати деҳоти Ҷавонони ноҳияи Файзобод. Аз деҳа то маркази ноҳия 5 км. Аҳолиаш 1345 нафар (2010), тоҷикон. Аз 181 хоҷагӣ иборат аст. Дар деҳа мактаби таҳсилоти асосӣ, Омӯзишгоҳи касбҳои техникии № 24, 3 мағозаи хусусии молҳои ниёзи мардум, чойхонаи ҷамъиятӣ, нуқтаҳои хидматрасонии маишӣ, бунгоҳи тиббӣ, дӯконҳои хусусии фурӯши маҳсулоти кишоварзӣ, 11 хоҷагии деҳқонии инфиродӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ, занбӯриасалпарварӣ ва чорводорӣ машғуланд. Заминҳо аз дарёи Элок ва оби чашмаи Чаноро обёрӣ мешаванд.

## Пайвандҳо

## Эзоҳ

Гурӯҳ:Ноҳияи Файзобод
Гурӯҳ:Ҷамоати Ҷавонон
Гурӯҳ:Энсиклопедияи Миллии Тоҷик
Шифобахш

**Шифобахш** (пештара Калшодӣ) — деҳа дар ҷамоати деҳоти Меҳрободи ноҳияи Файзобод. Аз деҳа то маркази ноҳия 18 км. Аҳолиаш 341 нафар (2010), тоҷикон. Аз 41 хоҷагӣ иборат аст. Дар деҳа магозаи хусусӣ, дӯконҳои хусусии фурӯши маҳсулоти кишоварзӣ, 12 хоҷагии деҳқонии инфиродӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ машғуланд. Заминҳои корам асосан лалмӣ буда, ба баъзеи онҳо аз чашмаҳо ба воситаи лӯлаҳо об оварда шудааст.

## Эзоҳ

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Файзобод
Гурӯҳ:Ҷамоати Меҳробод
Карсанг

**Карсанг** — пойгоҳи Институти хокшиносии Академияи илмҳои кишоварзии Тоҷикистон, ки соли 1965 дар шафати деҳаи Карсанги ноҳияи Файзобод дар баландии 1300 метр аз сатҳи баҳр дар масоҳати 35 гектар барои гузаронидани тадқиқотҳои илмии соҳаи кишоварзӣ ташкил карда шудааст. 

Дар ин пойгоҳ дар самти беҳтарсозии маҳсулнокӣ дар нишебизаминҳо, ҳифзи хок аз эрозия ва роҳҳои нигоҳдорӣ ва ҷамъ намудани намии табии хок дар шароитҳои лалмӣ, бо роҳҳои рӯйпушкунонӣ (мулчирование) ва кишти маҳсулоти ғалладонагиҳои тирамоҳӣ ва баҳорӣ, тадқиқот бурда мешаванд.

Созмондиҳангадони аввалини ин пойгоҳ доктори илмҳои хоҷагии қишлоқ Анвар Аминович Садриддинов ва номзади илмҳои хоҷагии қишлоқ Якутилов Михаил Грузнович буданд. Муддати 35 сол аст, ки дар ин пойгоҳ олимону аспирантҳо корҳои илмию тадқиқотӣ мебаранд. Бо донишҷӯёни соҳаи кишоварзӣ машғулиятҳои амалӣ, таҷрибаҳо гузаронда, нозукиҳои соҳа омӯзонда мешаванд. Онҳо таркиби хок, таъсиру обу ҳаво ба рустаниҳоро месанҷанд. Директори Институти хокшиносии Академияи илмҳои кишоварзии Ҷумҳурии Тоҷикистон Бобишо Нарзуллоевич Холов, олимони соҳа Қараев Ш. Қ., Солиҳов Р. С., Аминов Ш., Ли Адол Григоревич ва даҳҳо дигарон корҳои илмии худро дар ҳамин пойгоҳ амалӣ намудаанд.

Ҳоло дар ин пойгоҳ, дар масоҳати 5 гектар токзор, 3 гектар себ, 1 гектар нок, 1,5 гектар биҳӣ, 2 гектар шафтолузор, 2 гектар зардолу, гелос ва олу, 2,5 гектар ниҳолҳои тирак, ақоқиё, чормағз, дроги испанӣ, булут парвариш карда мешавад.

## Нигаред низ
* Академияи илмҳои кишоварзии Тоҷикистон

## Эзоҳ

Гурӯҳ:Илми кишоварзӣ
Гурӯҳ:Ноҳияи Файзобод
Гурӯҳ:Ҷамоати Ҷавонон
Чорбоғ (деҳа, н. Файзобод)

**Чорбоғ** (собиқ *Кулул*) — деҳа дар ҷамоати деҳоти Меҳрободи ноҳияи Файзобод. Аз деҳа то маркази ноҳия 14,5 км. Аҳолиаш 503 нафар (2010), тоҷикон. Аз 53 хоҷагӣ иборат аст. Дар деҳа мағозаи хусусӣ, 12 хоҷагии деҳқонии инфиродӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ машғуланд. Заминҳо аз канали Меҳробод обёрӣ мешаванд.

## Пайвандҳо
* Табдили номи 14 деҳа дар ноҳияи Файзобод 

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Файзобод
Гурӯҳ:Ҷамоати Меҳробод
Кенҷаобод

**Кенҷаобод** — деҳа дар ҷамоати деҳоти Дӯстмурод Алиеви ноҳияи Файзобод. Аз деҳа то маркази ноҳия 7 км. Аҳолиаш 431 нафар (2010), тоҷикон. Аз 59 хоҷагӣ иборат аст. Дар деҳа мағозаи хусусии молҳои ниёзи мардум, чойхонаи чамъиятӣ, 4 хоҷагии деҳқонии инфиродӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ  ва занбӯриасалпарварӣ машғуланд. Заминҳо аз оби чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Дӯстмурод Алиев
Гурӯҳ:Энсиклопедияи Миллии Тоҷик
Деҳоти Меҳробод

**Меҳробод** (собиқ Гумбулоқ), — ҷамоати деҳот дар ноҳияи Файзобод. Соли 1931 таъсис ёфтааст. Дар қисми ҷанубии ноҳия дар масофаи 36 км аз шаҳри Душанбе, дар шоҳроҳи Душанбе - Хоруғ воқеъ аст. Масоҳаташ 56196 км2. Аҳолиаш 9301 нафар. Деҳаҳои зерин тобеи ҷамоати деҳоти Меҳробод мебошанд: Меҳрободи Поён, Меҳрободи Миёна, Меҳрободи Боло, Устошамс, Нодирӣ, Хуросон (Қулобод), Чорбоғ (Кулул), Шерамон, Сомониён (Тақназарӣ),  Себзор (Сеқишлоқа), Шифобахш (Калшодӣ), Яккабед, Гулафшон (Ҳайтак), Қасамдара, Шукурӣ. Ҷамоат 271 хоҷагии деҳқони инфиродӣ, Ассотсиатсияи истифодабарандагони об, шуъбаи милиса, беморхонаи минтақавӣ, маркази саломатӣ, 4 бунгоҳи тиббӣ, 2 китобхона, 9 мактаб, 3 масҷиди панҷвақта, масҷиди ҷомеъ дорад. Дар мактабҳои ҷамоат ба 2228 нафар хонандагон 108 нафар омӯзгорон таълим медиҳанд. Ҳамаи 15 деҳа имомхатибҳои худро доранд. Дар маркази саломатӣ ва бунгоҳҳои тиббӣ 27 нафар духтурон (5 нафарашон дорои маълумоти олӣ) ба аҳолӣ хидмати тиббӣ мерасонанд. Масоҳати умумии заминҳои ҷамоат 5979 гектар аст, ки аз ин 409 гектар обӣ мебошанд. Масоҳати умумии заминҳои хоҷагиҳои деҳқонӣ 1362 гектар  буда, 48 гектари онро заминҳои лалмӣ, 188 гектар - боғҳо, 620 гектар - чарогоҳ ва 68 гектари онро заминҳои обӣ ташкил медиҳанд. Масоҳати заминҳои наздиҳавлигӣ 412 гектар буда, 274 гектари он обист. Дар ихтиёри аҳолӣ 4978 cap гов, 9958 cap бузу гӯсфанд, 43 cap асп, 319 оилаи занбӯри асал, 5304 адад паранда мавҷуд аст. Дар ҳудуди ҷамоат 6 нафар иштирокчиёни Ҷанги Бузурги Ватанӣ, 2 нафар иштирокчиёни садамаи Чернобил, 2 нафар ҷанговарони интернатсионалист, 522 нафар нафақагирон, 235 нафар зиёиён, 2 нафар занҳои роҳбарикунанда умр ба cap мебаранд. Аз фарзандони ҷамоат Холов Талбак, Аҳмадова Саврия ва Кабиров Муҳиддин Тиллоевич дар солҳои гуногун вакили мардумӣ дар Маҷлиси Олии Ҷумҳурии Тоҷикистон интихоб шудаанд.

## Пайвандҳо
* Табдили номи 14 деҳа дар ноҳияи Файзобод 
## Эзоҳ

Гурӯҳ:Ҷамоатҳои ноҳияи Файзобод
Гурӯҳ:Энсиклопедияи Миллии Тоҷик
Қасамдара

**Қасамдара** — деҳа дар ҷамоати деҳоти Меҳрободи ноҳияи Файзобод. Аз деҳа то маркази ноҳия 23 км. Аҳолиаш 334 нафар (2010), тоҷикон. Аз 49 хоҷагӣ иборат аст. Дар деҳа магозаи хусусӣ, дӯконҳои хусусии фурӯши маҳсулоти кишоварзӣ, чойхонаи ҷамъиятӣ, нуқтаҳои хидматрасонии маишӣ, дӯконҳои фурӯши маҳсулоти кишоварзӣ, хочагии деҳқонӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ машғуланд. Заминҳо аз оби чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Меҳробод
Гурӯҳ:Энсиклопедияи Миллии Тоҷик
Кӯлобиён

**Кӯлобиён** — деҳа дар ҳудуди ҷамоати деҳоти Чашмасори ноҳияи Файзобод. Аз деҳа то маркази ноҳия 18 км. Аҳолиаш 497 нафар (2010), тоҷикон. Аз 66 хоҷагӣ иборат аст. Деҳа муасиссаи таҳсилоти миёнаи умумӣ, нуқтаҳои хидматрасонии маишӣ, 79 хоҷагии деҳқонии инфиродӣ, фабрикаи хусусии мурғпарварии «Оби сафед», фермаи чорводорӣ дорад. Мардуми деҳа ба сабзавоткорӣ, боғдорӣ, ғаллакорӣ, чорводорӣ машғуланд.  Заминҳо аз чашмаи Оби сафед ва дигар чашмахо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Чашмасор
Гурӯҳ:Энсиклопедияи Миллии Тоҷик
Баҳористон (деҳа, н. Файзобод)

**Қалошӣ** (Баҳористон) — деҳа дар ҷамоати деҳоти Вашгирди ноҳияи Файзобод. Аз деҳа то маркази ноҳия 25 км. Аҳолиаш 152 нафар (2010), тоҷикон. Аз 22 хоҷагӣ иборат аст. Дар деҳа мактаби ибтидоӣ, 2 хоҷагии деҳқонӣ фаъолият доранд. Мардуми деҳа ба сабзавоткорӣ, ғаллакорӣ, чорводорӣ ва занбӯриасалпарварӣ машғуланд. Заминҳои корам лалмӣ буда, заминҳои наздиҳавлигӣ қисман аз оби чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Вашгирд
Гурӯҳ:Энсиклопедияи Миллии Тоҷик
Пулод Атоев

**Пӯлод Атоев** (таваллуд 1923, шаҳри Хуҷанд) — ширкаткунандаи ҶБВ (1941–1945), дорандаи се дараҷаи ордени Шараф, старшинаи гвардия. 30 сентябри 1942 ихтиёрӣ ба ҷанг рафта, дар ҳайати ротаи махсуси разведкаии дивизияи 52-юми пиёдагарди артишҳои 5, 30, 45, 57-уми ҷабҳаҳои Ҷанубу Ғарбӣ, Степной ва 2-юму 3­юми Украина зидди фашистони истилогар ҷангидааст. Дар набарди де­ҳаи Красная Константиновкаи вилояти Кировоград барои таркондани нуқтаи оташфишони душман ва аз майдони ҷанг баровардани фармондеҳи маҷрӯҳ сазовори ордени Шараф (дараҷаи 3) гардид (1943). Ордени Шараф (дараҷаи 2)-ро соли 1944 барои аз кор баровардани хатти алоқаи душман ва асир гирифтани аскарони душман гирифт. Бо ор­дени Шараф (дараҷаи 1) барои нест кардани ДЗОТ-и душман (1945) баъди 25 соли тамом шудани ҷанг сарфароз гардид. асри санг 1959 шуъбаи ғоибонаи Институти педагогии Ленинободро хатм кард. Аз соли 1960 то ба нафақа баромадан мудири шуъбаи Пажӯҳишгоҳи илмӣ-техникӣ ва таблиғоти назди Госплани Тоҷикистон дар вилояти Суғд буд. Атоев Пулод бо якчанд медали ҷангӣ сарфароз гардидааст.
## Адабиёт
* Бозорбоева М., Бобохонов М. Сарбозони шуҷоъ. Душанбе, 1983; 
* Сафаров Р. Ҳазору як корнома. Ҷ. 1. Душанбе, 1995.

## Сарчашма
* 

Гурӯҳ:Энсиклопедияи Миллии Тоҷик
Гурӯҳ:Дорандагони унвонҳои фахрӣ аз Тоҷикистон
Гурӯҳ:Иштирокдорони Ҷанги Бузурги Ватанӣ
Гурӯҳ:Зодагони шаҳри Хуҷанд
Сино (собиқ Қошқарӣ)

**Қошқарӣ** (Сино) — деҳа дар ҷамоати деҳоти Вашгирди ноҳияи Файзобод. Аз деҳа то маркази ноҳия 10 км. Аҳолиаш 1085 нафар (2010), тоҷикон. Аз 125 хоҷагӣ иборат аст. Дар деҳа муассисаи таҳсилоти миёнаи умумӣ, чойхонаи ҷамъиятӣ, хонаи саломатӣ, дӯконҳои фурӯши маҳсулоти кишоварзӣ, хоҷагиҳои деҳқонии инфиродӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ машғуланд. Заминҳои корам лалмианд.

## Пайвандҳо
* Табдили номи 14 деҳа дар ноҳияи Файзобод 

## Эзоҳ

Гурӯҳ:Ноҳияи Файзобод
Гурӯҳ:Ҷамоати Вашгирд
Гурӯҳ:Энсиклопедияи Миллии Тоҷик
Навбаҳор (собиқ Қуруғ)

**Навбаҳор** (пешина *Қуруғ*) — деҳа дар ҷамоати деҳоти Дӯстмурод Алиеви ноҳияи Файзобод. Аз деҳа то маркази ноҳия 8 км. Аҳолиаш 1500 нафар (2019), тоҷикон. Аз 115 хоҷагӣ иборат аст. Дар деҳа мактаби ибтидоӣ, чойхонаи ҷамъиятӣ, 12 хоҷагии деҳқони инфиродӣ фаъолият доранд. Мардуми деҳа ба сабзавоткорӣ, ғаллакорӣ, токдорӣ ва чорводорӣ машғуланд. Заминҳо аз дарёи Элок ва оби чашмаҳо обёрӣ мешаванд.

## Эзоҳ

## Пайвандҳо
* Табдили номи 14 деҳа дар ноҳияи Файзобод 

## Эзоҳ

Гурӯҳ:Ноҳияи Файзобод
Гурӯҳ:Ҷамоати Дӯстмурод Алиев
Гурӯҳ:Энсиклопедияи Миллии Тоҷик
Лолагӣ

**Лолагӣ** — деҳа дар ҷамоати деҳоти Вашгирди ноҳияи Файзобод. Аз деҳа то маркази ноҳия 8 км. Дар сари роҳи Файзобод - Роғун воқеъ аст. Аҳолиаш 2751 нафар (2010), тоҷикон. Аз 392 хоҷагӣ иборат аст. Дар деҳа мактаби таҳсилоти миёнаи умумӣ, маркази саломатӣ, филиали почтаи ноҳия, филиали «Амонатбонк», заводи «Мурғи ҳилол», заводи «Мурғи марҷон», 3 мағозаи хусусии маҳсулоти ниёзи мардум, нуқтаҳои хидматрасонии маишӣ, 2 дӯкони фурӯши маҳсулоти кишоварзӣ, 1 хоҷагии деҳқонии коллективӣ фаъолият доранд. Мардуми деҳа ба парандапарварӣ, сабзавоткорӣ, ғаллакорӣ, боғу токдорӣ машғуланд. Заминҳо аз канали Меҳробод обёрӣ мешавад.

## Аксҳо
frameless  frameless|294x294px  frameless|274x274px

## Пайвандҳо
* Сафари корӣ ба ноҳияи Файзобод
* «Мурғи ҳилол»-и Файзобод бозорҳоро тасхир кард

## Эзоҳ

Гурӯҳ:Ноҳияи Файзобод
Гурӯҳ:Ҷамоати Вашгирд
Гурӯҳ:Энсиклопедияи Миллии Тоҷик
Гурӯҳ:Деҳаҳои Тоҷикистон
Меҳробод

**Меҳробод** (Гумбулоқ) — деҳа дар ҷамоати деҳоти Меҳробод (пештара Гумбулоқ)-и ноҳияи Файзобод. Ба шарафи 10-солагии Истиқлолияти давлатии Тоҷикистон бо қарори Маҷлиси миллии Маҷлиси Олии Ҷумҳурии Тоҷикистон аз 28-уми апрели соли 2001 Меҳробод номгузорӣ шудааст. Аз деҳа то маркази ноҳия 12 км. Аҳолиаш 1994 нафар (2010), тоҷикон. Аз 231 хоҷагӣ иборат аст. Дар деҳа муассисаи таҳсилоти миёнаи умумӣ, беморхона, дорухона, чойхонаи ҷамъиятӣ, хонаи фарҳанг, китобхона, мағозаҳои хусусӣ, дӯконҳои хусусии фурӯши маҳсулоти кишоварзӣ, хоҷагиҳои деҳқонии инфиродӣ, масҷиди ҷомеъ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ машғуланд. Заминҳо аз каналҳои «50-солагии Тоҷикистон», Элок ва оби чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Меҳробод
Гурӯҳ:Энсиклопедияи Миллии Тоҷик
Навобод (деҳа)

**Навобод** — деҳа дар ҷамоати деҳоти Ҷавонони ноҳияи Файзобод. Аз деҳа то маркази ноҳия 3 км. Аҳолиаш 515 нафар (2010). Аз 63 хоҷагӣ иборат аст. Дар деҳа мактаби ибтидоӣ, нуқтаҳои хидматрасонии маишӣ, чойхонаи ҷамъиятӣ, 2 хоҷагии деҳқонӣ, масҷиди панҷвақта фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ, занбӯриасалпарварӣ, чорводорӣ машғуланд. Заминҳо аз оби чашмаҳои деҳаи Чаноро обёрӣ мешаванд.

 
## Эзоҳ

Гурӯҳ:Ноҳияи Файзобод
Гурӯҳ:Ҷамоати Ҷавонон
Гурӯҳ:Энсиклопедияи Миллии Тоҷик
Очилдӣ

**Очилдӣ** — деҳа дар ҷамоати деҳоти Қалаидашти ноҳияи Файзобод. Аҳолиаш 1071 нафар (2010), тоҷикон. Аз 156 хоҷагӣ иборат аст. Деҳа муасисаи таҳсилоти миёнаи умумӣ, маркази хидматрасонии маишӣ, 13 хоҷагии деҳқонӣ, 4 мағоза, сехи коркарди чӯбу тахта дорад. Мардуми деҳа ба боғдорӣ, ғаллакорӣ, чорводорӣ, картошкапарварӣ машғуланд. Заминҳо аз чашмаҳои кӯҳии мавзеи Хоҷаёқуб обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Қалаидашт
Гурӯҳ:Энсиклопедияи Миллии Тоҷик
Бахши Аҳмадсаргӯроб

**Бахши Аҳмадсаргӯроб** — номи бахше дар шаҳристони шафт, воқеъ дар Устони Гелон дар Эрон аст, ки бар асоси Саршумории маркази омори Эрон дар соли 1385 (2006 мелодӣ), ҷамъияти он 28056 нафар (7273 хонивор) будааст.

## Эзоҳ

Гурӯҳ:Шаҳристон шафт
Гурӯҳ:Бахшҳои Устон Гелон
Хуросон (деҳа, н. Файзобод)

**Қулобод** (ҳозира Хуросон) — деҳа дар ҷамоати деҳоти Меҳрободи ноҳияи Файзобод. Аз деҳа то маркази ноҳия 13 км. Аҳолиаш 416 нафар (2010), тоҷикон. Аз 52 хоҷагӣ иборат аст. Дар деҳа мағозаи хусусӣ, чойхонаи ҷамъиятӣ, 7 хоҷагии деҳқонии инфиродӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ машғуланд. Заминҳо аз канали Меҳробод обёрӣ мешаванд.

## Пайвандҳо
* Табдили номи 14 деҳа дар ноҳияи Файзобод 

## Эзоҳ

Гурӯҳ:Ноҳияи Файзобод
Гурӯҳ:Ҷамоати Меҳробод
Гурӯҳ:Энсиклопедияи Миллии Тоҷик
Деҳоти Дӯстмурод Алиев

**Дӯстмурод Алиев** (собиқ Файзобод) — ҷамоати деҳот дар ноҳияи Файзобод.

## Таъсис
Соли 1931 ташкил карда шудааст. Ба он деҳаҳои Файзобод, Ҷонварсӯз, Файзрез (Биникулӯта), Кабкрез, Боғи Мирӣ, Сурхдара, Қанғелӣ, Чуқурак, Навбаҳор (Қӯруғ), Кенҷаобод, Сайдонӣ, Кӯҳсор (Тиён) дохил мешаванд. Марказаш деҳаи Файзобод. Аз маркази ҷамоат то маркази ноҳия 5 км. Масоҳаташ 301,2 км2. Аҳолиаш 11 287 нафар (2010), тоҷикон. Аз 351 хоҷагӣ иборат аст. Дар ҳудуди ҷамоат 5 муассисаи таҳсилоти миёнаи умумӣ, 3 мактаби таҳсилоти асосӣ, 2 мактаби ибтидоӣ, 4 хоҷагии деҳқонии саҳҳомӣ, 136 хоҷагии деҳқонии инфиродӣ, Ассотсиатсияи хоҷагиҳои деҳқонӣ. Заводи хишт, 33 мағоза, 23 ҷувоз, 16 осиё, 7 бунгоҳи тиббӣ, клуб, 3 китобхона (якто дар деҳаи Кабкрез ва дуто дар деҳаи Файзобод) фаъолият доранд. Масоҳати умумии заминҳо 8218 гектар буда, аз он 925 гектар заминҳои корами лалмӣ, 611 гектар заминҳои корами обӣ, 136 гектар боғ, 5748 гектар чарогоҳ аст. Пешаи асосии мардум кишоварзӣ, боғу токдорӣ, чорводорӣ ва занбуриасалпарварӣ мебошад. Дар ҷамоат 4744 cap гов, 1417 cap гӯсфанд, 4144 cap буз, 116 cap асп, 4075 cap мурғ, 1232 оилаи занбӯри асал мавҷуд аст. Дар мактабҳои ҷамоат ба 2735 нафар хонандагон 157 нафар омӯзгорон таълиму тарбия медиҳанд. Аз фарзандони ҷамоъат Гулова Ашӯрбӣ, Хасанова Зулайхо, Толибова Майсара, Мирзоева Файзимо дар солҳои гуногун депутата Совети Олии ҶШС Тоҷикистон интихоб шудаанд.

## Пайвандҳо
* Табдили номи 14 деҳа дар ноҳияи Файзобод 
## Эзоҳ

Гурӯҳ:Ҷамоатҳои ноҳияи Файзобод
Гурӯҳ:Энсиклопедияи Миллии Тоҷик
Даф

**Даф** - сози мусиқии зарбӣ. Даф бо шаклу андоза ва номҳои гуногун дар саросари олам маълуму машҳур буда, дар ҳама ҷо тавассути ангуштон ва кафи даст навохта мешавад. Даф асосан аз чанбар, пӯст, зангӯлаҳо, ҳалқаҳову шилшилаҳои филизӣ иборат аст.**Даф одатан аз пӯсти ҳайвонот сохта мешавад. Даф чаҳорчӯби чӯбӣ, занҷир ва пардае дорад, ки аз пӯсти ҳайвонот сохта шудааст. Ин асбоб яке аз созҳои зарби [[Эрони Бузург|эронӣ]] аст, ки ба давра монанд, вале аз он бузургтар ва садои паст дорад.**

Даф аслан панҷ навъ аст: 
* Дафи зангӣ, 
* Дафи маҳзар, 
* Дафи мураббаъ, 
* Дафи дурӯя, 
* Доира.
Чор навъи даф чанбараки мудаввар дошта, он аз чӯби тут, зардолу, чормағз ва баъзан аз чӯби яклухти ток сохта мешавад. Аслан чӯбҳои яклухти обутоб додашуда, вале баъзан 2 – 3 қабат тахтаҳои тунуки ба ҳам часпонидашуда барои таҳияи чанбари даф истифода мегарданд. Қутии доираи чанбарашон гуногун (аз 35 то 50 мм) мешавад. Ба рӯи чанбараи даф одатан пӯсти буз, той, гӯсола мекашанд, ки садои ҳар кадоми онҳо аз ҳам фарқ мекунад.
## Таърих
Даф таърихи қадима дорад. Мувофиқи маълумоти бостоншиносон ва мутобиқи шаҳодати ҳафриёт дар қадимтарин нигористони нақшҳои рӯйи сангии Соймалитоши Фарғона, ки дорои 40 ҳазор нақшу нигор мебошад, саҳнаи рақсе тасвир ёфтааст, ки шахсе дар мобайн истода даф мезанад. Ин нигористон ба ҳазораи 2 то м. мансуб аст. Ҳамчунин дар деворнигораҳои Тӯпроққалъа дар Хоразм (садаҳои 3 – 4) ва арақаҳои қасри шаҳри Нисо (наздики Ашқобод) дафи дурӯяе акс ёфтааст, ки ба соати қадимаи регӣ шабоҳат дорад. Интишори буддизм дар аҳди Кушониён (садаҳои 1 – 3) ба сохтмони қасрҳои пуршукӯҳ асос гузоштааст. Дар арақаи аз ҳафриёти Айртом (Ҳайратон, ҳаволии шаҳри Тирмиз экспедитсияи Массон) бадастомада гурӯҳи навозандагоне тасвир ёфтаанд, ки дар байнашон яке даф ба даст дорад. Аз ҳафриёти Балаликтеппа (ҳаволии Тирмиз, садаҳои 6 – 7), Ҳисор, Панҷакенти Қадим (охири садаи 8) низ дар хусуси даф маълумот ба даст омадаанд. Вале минбаъд баробари пайдо шудани рисолаҳои мусиқии «Китобу-л-мусиқӣу-л-кабир»и Абунасри Форобӣ (ваф. 950) «Рисолаи шарафия»-и Абдулмӯъмини Урмавӣ, «Канзу-л-туҳаф»-и Муҳаммади Ҳусайнӣ, «Рисолаи мусиқӣ»-и А. Ҷомӣ, «Тӯҳфату-с-сурур»-и Дарвешалии Чангӣ ва ғ. аз хусуси ин сози мусиқӣ маълумот афзуд. Ба вуҷуд омадни услубу равияҳои гуногуни минётурнигорӣ ва ташаккули мактабҳои минётур қадимӣ будани ин навъи созро боридигар собит намуд. Дар қадимтарин минётури «Шоҳнома» (1353), дар чандин мусаввараҳо сози мусиқии даф акс ёфтааст. Ҳамчунин дар минётурҳои Мираки Хуросонӣ (охири садаи 14 аввали садаи 15) ва Ҷунайди Султонӣ (а. 15) ансамблҳои дафнавоз акс ёфтаанд. Дар давоми мавҷудияти хеш ин сози мусиқӣ такмилу тағйир ёфта, ҳамеша ҳамқадами ҳаёти мусиқӣ буд.

## Адабиёт
*  
## Ҳамчунин нигаред
* Созҳои зарбӣ

## Эзоҳ

Гурӯҳ:Мусиқӣ
Гурӯҳ:Созҳои мусиқии зарбӣ
Гурӯҳ:Созҳои мусиқии тоҷикӣ
Дафи мураббаъ

**Даф** - сози мусиқии зарбӣ. Даф бо шаклу андоза ва номҳои гуногун дар саросари олам маълуму машҳур буда, дар ҳама ҷо тавассути ангуштон ва кафи даст навохта мешавад. Даф асосан аз чанбар, пӯст, зангӯлаҳо, ҳалқаҳову шилшилаҳои филизӣ иборат буда, аслан панҷ навъ аст: Дафи зангӣ, маҳзар, мураббаъ, дурӯя ва дойра.

**Дафи мураббаъ (чоргӯша)**- дар Миср ва Ироқу Шом маъмул будааст. Чунин дафҳо шакли дарозрӯяву баробартараф ва андозаи хурду бузург доштаанд.
Дафи мураббаъ аз дафи мудаввар аввал бо шакли зоҳирӣ ва баъд бо зангӯлаву торҳои дохилаш фарқ мекунад. Зангӯлачаҳои ин навъи даф аз беруни чаҳорчӯба устувор карда мешаванд ва зери пӯст аз дарун торҳои танонӣ кашида мешаванд. Ба рӯи чунин дафҳо ҳамчунин дигар навъҳои пӯсти оҳу, буз, гӯсфанд ва баъзан гӯсола мекашанд. Ҳоло ҳам чунин навъи даф дар санъати мусиқии мамлакатҳои зикршуда вуҷуд дорад.
 
## Адабиёт
*  
## Ҳамчунин нигаред
* Созҳои зарбӣ

## Эзоҳ

Гурӯҳ:Мусиқӣ
Гурӯҳ:Созҳои мусиқии зарбӣ
Дафи мудаввар

**Даф** - сози мусиқии зарбӣ. Даф бо шаклу андоза ва номҳои гуногун дар саросари олам маълуму машҳур буда, дар ҳама ҷо тавассути ангуштон ва кафи даст навохта мешавад. Даф асосан аз чанбар, пӯст, зангӯлаҳо, ҳалқаҳову шилшилаҳои филизӣ иборат буда, аслан панҷ навъ аст: Дафи зангӣ, маҳзар, мураббаъ, дурӯя ва дойра.

**Дафи мудаввар** низ аз қадимулайём дар байни аксари халқҳои Осиёи Миёна ва Озарбойҷон маъмул буда, вобаста ба маҳал дар шаклу маводи он тағйирот ба амал омадаанд. Байни мардуми Кӯҳистони Бадахшон ва қисман шим. шарқии Афғонистон барои ангушти калони дасти чап дар васати чанбара сӯрох мегузоранд. Ҳамчунин панҷ ё шаш ҷойи чанбараро сӯрохи чоркунҷа карда, зангҳои филизӣ мегузаронанд, ки ду тарафи чанбара ба андозаи 1 – 2 см барҷаста менамоянд. Зангҳо аз мобайн як ё ду сӯрох дошта, дар ҳар ошёна ба теъдоди 3 – 4-донагӣ тавассути мехҳо насбанд ва ҳангоми усул ба ҳамдигар ва ё чанбараи даф бархӯрда садо мебароранд.

## Ҳамчунин нигаред
* Созҳои зарбӣ

## Адабиёт
* 

Гурӯҳ:Мусиқӣ
Гурӯҳ:Созҳои мусиқии зарбӣ
Дафи дурӯя

**Дафи дурӯя** — навъи дафест, ки аз ду тарафи он пӯст кашида шудааст ва ҳоло маъмул нест.

## Эзоҳ

## Адабиёт
* 

Гурӯҳ:Мусиқии тоҷикӣ
Гурӯҳ:Созҳои мусиқии зарбӣ
Қатъномаи 3 Шӯрои Амният

**Қатъномаи 3 Шӯрои Амният**и Созмони Милали Муттаҳид, ки дар торихи 04 апрел 1946 тасвиб шуд, як санади байналмилалӣ дар бораи Бӯҳрони Эрон аст. Ин қатънома тайи нишасти 30‌ум бо 9 раъй мувофиқ, 0 мухолиф ва 2 мумтанеъ тасвиб шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 1 то 100

## Манобеъ


Гурӯҳ:Қатъномаҳои Шӯрои Амният
Қатъномаи 13 Шӯрои Амният

**Қатъномаи 13 Шӯрои Амнияти** Созмони Милали Муттаҳид, ки дар торихи 12 декабр 1946 тасвиб шуд, як санади байналмилалӣ дар бораи Пазириши Сиам (Тайланд) ба узви Шӯро аст. Ин қатънома тайи нишасти 83‌ум бо 11 раъй мувофиқ, 0 мухолиф ва 0 мумтанеъ тасвиб шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 1 то 100

## Эзоҳ

Гурӯҳ:Қатъномаҳои Шӯрои Амният
Атон

**АТÓН** — худои олӣ ва ягонаи мисриёни қадим дар замони ҳукмронии сулолаи 18-и фиръавнҳои мисриён, тақрибан дар асри III то мелод дар Мисри Қадим, ки фиръ­авни замон – Аменхотепи IV – писари Аменхотепи III кӯ­шиши ҷорӣ намудани як­ка­худоӣ намуда буд. Ба ақи­даи ӯ Атон на танҳо худои ягонаи мисриён, балки худои ягонаи ҳамаи кишварҳо аст. Атон на ҳамсар дошту на фарзанд, на шакли ҳайвонӣ дошту на шакли инсонӣ ва на ҳайкал. Атон худои ягонае буд, ки Аменхотепи IV парастиш мекард ва дигаронро ба парастиши он даъват менамуд. Атон то марги Аменхотепи IV худои ягона эътироф гардид ва парастиш карда шуд.

## Эзоҳ

Гурӯҳ:Энсиклопедияи Миллии Тоҷик
Гурӯҳ:Таърих
Гурӯҳ:Асотири Мисри қадим
Саҷҷод

**Абу Муҳаммад Али ибни Ҳусайн** (), мулаққаб ва машҳӯр ба **Саҷҷод** (سجاد) ва **Зайнулобиддин** (زین‌العابدین) аст — чаҳорум имоми шиъйон, писари Ҳусайн ибни Алӣ, бародарзодаи Ҳасан ибни Алӣ ва набераи Алӣ ибни Абутолиб.

## Эзоҳ
Гурӯҳ:Шахсиятҳо:Ислом
Мӯсои Козим

** Мӯсо ибни Ҷаъфар Алкозим** () ё **Мӯсои Козим** (), мулаққаб ба «**Абуиброҳим**», «**Абулҳасан**» ва «**Абуабдуллоҳ**» — ҳафтумин имоми шиъаёни дувоздаҳимомӣ баъд аз падараш Ҷаъфари Содиқ ва қабл писараш Алӣ ибни Мӯсо Алризо аст.

## Эзоҳ

## Пайвандҳо

Гурӯҳ:Шахсиятҳо:Ислом
Алӣ ибни Мӯсо Алризо

**Алии ибни Муса Ризо** (Арабӣ:ابوالحسن علی بن موسی الرضا) мулаққаб ба «Ризо» имом ҳаштуми Шиъиони давоздаҳ имоми аст ки вайро бо унвони **Имом ризо** ёд мекунанд.

## Солшумор имомати имомони давоздаҳгонаи шиъа

Гурӯҳ:Шахсиятҳо:Ислом
Муҳаммади Тақи

**Абу ҷаъфар, Муҳамади ибни Алиа ҷавода Тақи** (Арабӣ:ابوجعفر، محمد بن علی الجواد التقی) нуҳумини имоми шиъӣон ки аз вай бо унвони **имоми Муҳамади тақии** ё **имоми ҷавод** ёд мекунанд . кунӣҳо «Абу ҷаъфар» ва лақаби ӯ «ҷавод» ва «Тақи» мебошад.

ваии фарзанди Алии ибни Муса Ризо ва Сабике буда ки дар 10 раҷаби соли 195 ҳиҷрӣ дар мадӣна ба дунёи омад.

## Солшумор имомати имомони давоздаҳгонаи шиъа

Гурӯҳ:Шахсиятҳо:Ислом
Файзобод (деҳа)

**Файзобод** — деҳа дар ҷамоати деҳоти Дӯстмурод Алиеви ноҳияи Файзобод. Аз деҳа то маркази ноҳия 5 км. Аҳолиаш 2162 нафар (2010), тоҷикон, аз 266 хоҷпгӣ иборат аст. Дар деҳа муассисаи таҳсилоти миёнаи умумӣ, китобхона, хонаи саломатӣ, маркази саломатӣ, 9 мағозаи хусусии молҳои ниёзи мардум, чойхонаи чамъиятӣ, корхонаи хусусии заводи хишт, 13 хоҷагии деҳқонии инфиродӣ, масҷиди ҷомеъ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ ва занбӯриасалпарварӣ машғуланд. Заминҳо аз дарёи Элок ва оби чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Дӯстмурод Алиев
Гурӯҳ:Энсиклопедияи Миллии Тоҷик
Ҷаъфари Содиқ

**Абу Абдуллоҳ, Ҷаъфари ибни Муҳаммади ал-Содиқ** () маърӯф ба **ҷаъфари содиқ**, имоми шашуми шиъа ки онҳо аз вай бо унвони **имоми ҷаъфари содиқ** ёд мекунанд.

## Номҳо ва Алқоб
Маъруфтарин лақаби ӯ содиқ ба маънии ростин ва ростгӯ ва аз дигари алқоби ӯ иборатанд аз:

* фозили (Дороиа фазилат ва бартарӣ)
* Қоъем (Ба маънии собит ва пойдор, қиёми кунанда, барпо ва устувор)
* комил (ва ӯ касе аст ки аз айбҳо муназаҳ ва давр ва барканорӣ аст)
* Мунҷӣ (ниҷот бахш ва растигор кунанда, омили растгорӣ ва ниҷот)
* сухан ҳақ
* лисон ал-сидқ (ростгӯ дар сухан)
* собир (бурдбор)

## Солшумор имомати имомони давоздаҳгонаи шиъа
Али Нақи

**Абулҳасан, Али ибни Муҳамади ибни Али ибни Мӯсои ал-ҳоди ал-нақи Ал-Аскари** (Арабӣ:ابوالحسن، علی بن محمد بن علی بن موسی الهادی النقی العسکری) даҳумин имоми шиъЙон ки аз вай бо унвони **имоми Алии нақии** (Арабӣ:امام علیّ نقی) ёи имоми ҳодӣ ёд мекунанд.

## Ришаи шиносии алқоб
Дар Луғат номаи диҳхудо ва Фарҳанги муайян барои нақии Назиф ва покеза , баргузӣда ва холис ва барои ҳодии роҳнамо, Муршед ва ҳидояти кунанда омада аст.

## Бомбгузорӣ дар ҳарам
Дар 3 Исфанди 1384, як бомби гузорӣ дар Ҳарами Аскарин, ба мақбараи ҳодӣ ва писараши ҳасани Аскари осеби фурӯони зад , ҳамлаи дигари низ дар 23 хурдоди 1386 анҷом шуд ки мунҷар ба тахриби ду минора ҳарам шуд.
[thumb|253x253px|Ҳарами [Али Нақи|Али нақи ва Ҳасани Асгарии пас аз инфиҷор ва тахриб]]

## Солшумор имомати имомони давоздаҳгонаи шиъа

Гурӯҳ:Шахсиятҳо:Ислом
Атонин

**Атонин** —  маҷмӯъ ё меъёри зарбҳо (нақраҳо) дар му­си­қии классикии форс-тоҷик. Донишмандони мусиқӣ дар гузашта Атонинро бештар бо иқоот (ниг. Иқоъ) мувозана кардаанд. Дар арӯз ба ҳайси меъёри вазн истилоҳи афоил истифода мешавад, аммо дар мусиқӣ меъёри вазни зарбҳо­ро Атонин мегӯянд. Масалан, дар арӯз: фаъ, фаал, фаала, фаилун; дар мусиқӣ: тан, танан, танана, тананан. Дар мусиқӣ иқоъ маҷмӯи зарбҳоро ба таври ҷузъӣ (сабаб, ватад, фосила) нишон медиҳад, аммо атонин ин маҷмӯъро ба таври умумӣ (меъёри доиравӣ) ифода мекунад. Масалан вазни «Уфар» 5 зарб дорад – ду зарби (вазнин) ва се зарби сабук. Атонинаш чунин аст: тани тан тани тано. Ё вазни «Авсат» 7 зарб дорад – 5 зарби сангин ва 2 зарби сабук. Атонинаш ин аст: тан тано дар тан тан. Атонин ҳамвазни афоили арӯз аст.

## Эзоҳ

*فرصتئشیرازی،بحورالالحان،تهران،۱۳۴۵؛
*عبدالمؤمنصفیالدین،بهجةالروح،تهران،۱۳۴۶

Гурӯҳ:Энсиклопедияи Миллии Тоҷик
Гурӯҳ:Мусиқӣ
Атола

**Атола**, **ордбирён**, **ордоб**, **ҳадир** —  як навъи таоми маъмули тоҷикӣ.

Ордро дар равған (беҳтараш равғани дунба) то сурх шудан бирён карда, сипас шир ва каме об илова намуда, дар оташи паст мепазанд. Барои пухтани атолаи сафед ордро чандон бирён намекунанд. Атола таоми хушхӯр буда, аҳаммияти муолиҷавӣ низ дорад. Баъзе таббохон ба атола тухм ё чормағз ҳам меандозанд. Дар Қаротегину Дарвоз ва бештаре аз навоҳии вилояти Хатлон оши буридаро низ атола (дар талаффузи маҳал — *отала*) мегӯянд. 
Ба чор пиёла орд 200 грамм равғани дунба ё маска, 1,5-2 литр шир ва мувофиқи табъ намак лозим аст. Атола навъҳои бисёр дошта, тарзҳои пухтани онҳо низ гуногун аст. Масалан, кочӣ, ки он низ як навъи атола аст. Кочиро аз орди гандум, нахӯду лӯбиё мепазанд. Аввал ордро дар равған бирён карда, баъд об ва баъзан шир ҳамроҳ намуда меҷӯшонанд, пас дар табақҳои калон мекашанд. Ба рӯйи он барои хушхӯрӣ мувофиқи табъ равғани доғи маска ё дилаи харбуза ва дар баъзе маҳалҳо дӯғ мерезанд. Дар Дарвозу Қаротегин ва Бадахшон ин навъи атоларо аз орди гандум ва дар ноҳияҳои водии Зарафшон фақат аз орди гандуми тирамоҳӣ мепазанд.

## Эзоҳ

* 

Гурӯҳ:Ошпазии тоҷикӣ
Атолиқ

**Атолиқ** (турк. «оталиқ» – ба ҷои падар) —  1) мансаби баландтарин аз 15 мансаби аморати Бухоро (асрҳои 18 – ибтидои садаи XX). Мансаби атолиқ аз тарафи амир аҳёнан ба шахси солхӯрда, пуртаҷрибаву боиззат чун аломати эҳтироми махсус ва ҳусни таваҷҷуҳ дода мешуд. Дар давраи ҳукмронии амирони Бухоро – Абдулаҳад ва Олимхон ба ин мансаб танҳо Остонақул қушбегӣ (1860–1923) сазовор гашта буд. Дорандаи мансаби атолиқ унвони «вазоратпаноҳ»-ро соҳиб мешуд. Дар давраи Салҷуқиён (1038–1194) мансаби атолиқро ба ашхоси ба бовару эътибори султон даромада медоданд. Вазифаи он тарбияи шаҳзода ё хонзода (парастор, мураббӣ) то расидан ба синни балоғат ва идора кардани навоҳии ба шаҳзода супоридашуда буд («падар ба ҷои падар»). Дар таърих ҳолатҳое маълуманд, ки Атолиқҳо ҳокимиятро ба дасти худ гирифтаанд. Масалан, дар давраи Аштархониён Маҳмудбий атолиқ (аввали садаи XVIII) дар Балх, дар давраи Манғитиён Муҳаммад Раҳимхон атолиқ (1753–1758) дар Бухоро ҳукмронӣ кардаанд. Дар асрҳои миёна атолиқ тақсимкунандаи оби дарёи Зарафшон ба аҳолии туманҳои Суғд буда, баҳсҳои гуногунро доир ба масоили хидматӣ ва шаҷарашиносӣ низ ҳал мекард. Дар асрҳои 18 – ибтидои сри 20 вазифаи атолиқ тақсими оби дарёи Зарафшон ба туманҳо аз Самарқанд то Кармина буд; 2) расму оине, ки дар шароити сохти авлодӣ пайдо шуда, дар ҷамъияти феодалӣ низ боқӣ монда буд. Волидайни сарватманд фарзандони худро барои тарбия ба оилаи вассал ё хидматгори худ медоданд. Баъди ба балоғат расидани тарбиятгир, ӯро тантанавор ба оилааш баргардонда, волидайну парастор ба ҳамдигар туҳфаҳои гаронбаҳо месупурданд. Ин расму ойин дар халқҳои Қафқози Шимолӣ, келтҳои қадим, араб­ҳо ва ғайра маъмул буда, пас аз қатъ гардидани муносибатҳои феодалӣ аз байн рафт (Нигаред: Атобакон).

## Эзоҳ

* Семёнов А. А. Бухарский трактат о чинах и званиях и обязанностях носителей их в средневековой Бухаре //Совесткое востоноведение. Т. 5. М. –Ленинград, 1948; 
* Маҷмаъ-ул-арқом (дастхатти китобхонаи миллии Тоҷикистон). № 649.

Гурӯҳ:Энсиклопедияи Миллии Тоҷик
Гурӯҳ:Истилоҳот
Гурӯҳ:Таърих
Субҳон Атоуллоев

**Субҳон Атоуллоев** (1936, деҳаи Шашкати ноҳияи Панҷакент — 1977, Душанбе) — забоншиноси тоҷик, нозади илми филология (1970). Хатмкардаи факултаи филологияи Институти дав­латии педагогии шаҳри Душанбе (1962). Ходими хурди илмӣ, сипас ходими калони илмии ИЗА-и ба номи Рӯдакии АИ ҶТ буд. Атоуллоев дар таълифи ҷ-ҳои 4-5 асари панҷҷилдаи «Шеваи ҷа­ну­бии забони тоҷикӣ» иштирок кардааст. Ба қалами Атоуллев инчунин рисолаи «Саидризо Ализода» (1976) ва мақо­лаву рисо­лаҳо оид ба ҷумлаҳои пайрави мубтадову хабар дар забони тоҷикӣ, пайвандакҳо дар шеваи ҷанубии забони тоҷикӣ тааллуқ доранд. Бо Мукофоти давлатии ҶТ ба номи Абуалӣ ибни Сино сарфароз гардидааст (2001; баъд аз вафот).
## Эзоҳ

## Адабиёт
*
Атоуллоҳи Ҳусайнӣ

**Атоуллоҳ Маҳмуди Ҳусайнӣ** (; садаи XV — 1513, Машҳад) — , , назариядон ва адабиётшиноси форс-тоҷик.

## Зиндагинома
Улуми мутадовилаи замон, забону адабиёти фор­сӣ ва арабиро дар Ҳирот омӯхт. Баъд аз хатми таҳсил дар мадрасаҳои Ҳирот – Ихлосия, Султония ва ғайра ба тад­рис машғул шуд. Бо бузургони илму адаби садаи XV Абдурраҳмони Ҷомӣ, Алишер Навоӣ, Абдулғафури Лорӣ ҳамсуҳбат будааст ва аз афкору андешаҳои назарии он­ҳо баҳра бардоштааст. Аз Атоуллоҳи Ҳусайнӣ ду асар — «Бадоеъу-с-саноеъ», «Рисолаи қофия» ва шеърҳояш ба тавассути манобеи адабӣ ва асарҳои номбурдаи илмиаш боқӣ мондаанд. Атоуллоҳи Ҳусайнӣ афкори назарии адабиётшиносони форс-тоҷик ва навиштаҳои донишмандони арабро оид ба саноеи бадеӣ то андозае ҷамъбаст карда, андешаҳои худро дар асарҳояш иброз намудааст.

## Эзоҳ

## Адабиёт
* 
* Бадоеъ-ус-саноеъ // Бо сарсухан ва тавзеҳоти Р. Мусулмонқу­лов. Душанбе, 1974.
Қатъномаи 16 Шӯрои Амният

**Қатъномаи 16 Шӯрои Амнияти** Созмони Миллали Муттаҳид, ки дар торихи 10январ 1947 тасвиб шуд, як санади байналмилалӣ дар бораи Ба расмият шинохтани минтақаи Озод ба тарафи атрофи шаҳри Триста Итолиё аст. Ин қатънома тайи нишасти 91‌ум бо 10 раъй мувофиқ, 0 мухолиф ва 1 мумтанеъ тасвиб шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 1 то 100

## Манобеъ


Гурӯҳ:Қатъномаҳои Шӯрои Амният
Қатъномаи 26 Шӯрои Амният

**Қатъномаи 26 Шӯрои Амнияти** Созмони Милали Муттаҳид, ки дар торихи 04 июн 1947 тасвиб шуд, як санади байналмилалӣ дар бораи Қавонини муваққатии оини додрасии Шӯрои Амният аст. Ин қатънома тайи нишасти 138‌ум бо 11 раъй мувофиқ, 0 мухолиф ва 0 мумтанеъ тасвиб шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 1 то 100

## Манобеъ


Гурӯҳ:Қатъномаҳои Шӯрои Амният
Қатъномаи 69 Шӯрои Амният

**Қатъномаи 69 Шӯрои Амнияти** Созмони Милали Муттаҳид, ки дар торихи 04 март 1949 тасвиб шуд, як санади байналмилалӣ дар бораи Пазириши аъзои ҷадид дар Созмони Милали Муттаҳид: Исроил аст. Ин қатънома тайи нишасти 414‌ум бо 9 раъй мувофиқ, 1 мухолиф ва 1 мумтанеъ тасвиб шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 1 то 100

## Манобеъ


Гурӯҳ:Қатъномаҳои Шӯрои Амният
Мошчена

**Мошчена** (укр.Мощена) — яке аз деҳаҳои Украйина аст.

## Инҷоро ҳам бингаред

Гурӯҳ:Украина
Шӯрои Амнияти Созмони Милали Муттаҳид

**Шӯрои Амнияти Созмони Милали Муттаҳид** яке аз аркони Созмони Милали Муттаҳид аст, ки мутобиқ ба  моддаи 24 Низомномаи СММ вазифаи посдорӣ аз амният ва сулҳи байналмиллалиро ба уҳда дорад. Шӯрои Амният ба шумораи 6 мақомоти асосии СММ шомил аст.

## Ҳайат
Ба узвияти Шӯрои Амният 15 аъзо — 5 доимӣ ва 10 муваққатӣ шомиланд, ки Маҷмаъи Умумии СММ ба муҳлати 2 сол, 5-тогӣ ҳар як сол интихоб мекунад. Ин тағйирот 17 декабри соли 1963 дар асоси қарордоди Маҷмаъи Умумии СММ 1995 (XVIII) (то ин қарордод ба ША 6 узви муваққатӣ дохил мешуданд). Тибқи қарордод 10 узви муваққатӣ аз рӯи ҷойгиршавии ҷуғрофӣ интихобмешаванд, чунончӣ:

 
* 5 — аз давлатҳои Африка ва Осиё;
* 1 — аз давлатҳои Аврупои Шарқӣ;
* 2 — аз давлатҳои Америкаи Лотинӣ;
* 2 — аз давлатҳои Аврупои Ғарбӣ ва диг давлатҳо.
Раисони Шӯрои Амнияти СММ ҳар моҳ тибқи феҳристи давлатҳои узви СММ, аз рӯи алифбои инглисӣ иваз мешаванд.

### Узви доимии Шӯрои Амнияти СММ
* Иёлоти Муттаҳидаи Амрико
* Русия (то 1992 ИҶШС)
* Подшоҳии Муттаҳида 
* Ҷумҳурии Халқии Чин 
* Фаронса

Узви доимии Шӯрои Амният «ҳуқуқи вето» доранд..

## Манобеъ


Гурӯҳ:Шӯрои Амнияти Созмони Миллали Муттаҳид
Қатъномаи 101 Шӯрои Амният

**Қатъномаи 101 Шӯрои Амнияти** Созмони Милали Муттаҳид, ки дар торихи 24 ноябр 1953 тасвиб шуд, як санади байналмилалӣ дар бораи Масъалаи  Фаластин аст. Ин қатънома тайи нишасти 642-‌ум бо 9 раъй мувофиқ, 0 мухолиф ва 2 мумтанеъ тасвиб шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 101 то 200

## Манобеъ


Гурӯҳ:Қатъномаҳои Шӯрои Амният
Қатъномаи 202 Шӯрои Амният

**Қатъномаи 202 Шӯрои Амнияти** Созмони Милали Муттаҳид, ки дар торихи 06 май 1965 тасвиб шуд, як санади байналмилалӣ дар бораи Савол дар робита ба Вазъият дар  Родезиаи Ҷанубӣ аст. Ин қатънома тайи нишасти 1202-‌ум бо 7 раъй мувофиқ, 0 мухолиф ва 4 мумтанеъ тасвиб шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 202 то 300

## Манобеъ


Гурӯҳ:Қатъномаҳои Шӯрои Амният
Атомҳои ҳидрогенмонанд

**ÁТОМҲОИ ҲИДРОГЕНМОНÁНД** — атомҳое, ки монанди атоми ҳидроген аз ҳаста ва як электрон иборатанд. Атомҳои ҳидрогенмонанд атомҳои ионшудаанд, ки ҳама электронҳои худро ҷуз яке гум кардаанд, чун He+, Li2+, B3+ ва ғайра (ниг. Ион). Атомҳои ҳидрогенмонанд хосиятҳои оптикии ба ҳидроген монанд доранд. Дар физикаи нимноқилҳо атомҳои ҳидрогенмонандро «атомҳои ғашдор» меноманд, ки валенс (валентнокӣ)-и онҳо нисбат ба дигар атомҳо 1-то зиёд ё кам аст.

## Эзоҳ

Гурӯҳ:Энсиклопедияи Миллии Тоҷик
Гурӯҳ:Физика
Гурӯҳ:Химия
Файзобод (оби маъданӣ)

thumb|Чашмаи оби маъдании «Файзобод»|250x250px
**«Файзобод»** — чашмаи оби маъданӣ, ки дар деҳаи Меҳрободи ноҳияи Файзобод воқеъ аст. Яке аз обҳои маъдании серхаридор буда, оби онро мардум ҳамарӯза дар чор фасли сол нӯши ҷон мекунанд. Талабот ба оби «Файзобод» хеле зиёд аст.

## Таъсиси корхона
Корхонаи оби маъдании «Файзобод» соли 1979 сохта шудааст ва имрӯз ба мардум хидмат мерасонад. То соли 2005 оби «Файзобод» дар зарфҳои шишагӣ пешкаши мизоҷон мегашт. Ҳоло ҷойи зарфҳои шишагиро зарфҳои пластикӣ иваз кардаанд. Корхона дар як шабонарӯз беш аз 12000 литр об истеҳсол мекунад. Оби маъдании «Файзобод» шифобахш буда, ба ашхоси гирифтори бемориҳои меъдаву рӯда, талха, ҷигар, ғадуди зери меъда ва даҳҳо бемориҳои дигар тавсия дода мешавад.

Мувофиқи тавсияи мутахассисон, таркиби оби Файзобод, ки истеҳсолкунандаи он ҶДММ «Гумбулак»-и ноҳияи Файзобод мебошад, аз минералҳо бой буда, бартарафкунандаи чандин бемориҳост. Оби шифобахш ва нерӯбахшандаи Файзобод аз чуқурии беш аз 350 метри мукааб бе воситаи ягон насос ба таври худҷорӣ мебарояд. Аз соли 1992 инҷониб ҶДММ «Гумбулак» фаъолияташро ба роҳ монда, дар шишаҳои 1 ва 5 литра таҳти бренди «Файзобод» оби маъданӣ истеҳсол мекунад. Қабл аз истеҳсоли ин оби шифобахш ва хуштамъ мардум онро барои муолиҷаи бемориҳои гуногун истифода мекарданд. Баъдтар ҳамаи хусусиятҳои шифобахшии онро ташхис намуданду зарурати бунёди корхонае, ки онро барои тамоми мардум истеҳсол кунад, пеш омад. Баъдан соҳибкор Анвар Гулов ҳамаи он вазниниро бар дӯш гирифту кӯшиш намуд, ки оби «Файзобод»-ро бо сифат ва талаботи замонавӣ истеҳсол намояд. Имрӯз иқдоми ин мардро фарзандаш Акрамҷон Гулов идома медиҳад.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Меҳробод
Гурӯҳ:Обҳои маъданӣ
Хамисавра

**Хамисавра** — деҳа дар ҷамоати деҳоти Ҷавонони ноҳияи Файзобод.  Аз деҳа то маркази ноҳия 8 км. Аҳолиаш 557 нафар (2010), тоҷикон. Аз 65 хоҷагӣ иборат аст. Дар деҳа мактаби таҳсилоти миёнаи умумӣ, маркази саломатӣ, 2 мағозаи хусусии молҳои ниёзи мардум, нуқтаҳои хидматрасонии маишӣ, бунгоҳи тиббӣ, чойхонаи ҷамъиятӣ, 10 хоҷагии деҳқонии инфиродӣ фаъолият доранд. Мардуми деҳа ба сабзавоткорӣ, ғаллакорӣ ва чорводорӣ машғуланд. Заминҳо аз оби чашмаҳо обёрӣ мешаванд.

## Пайвандҳо

## Эзоҳ

Гурӯҳ:Ноҳияи Файзобод
Гурӯҳ:Ҷамоати Ҷавонон
Гурӯҳ:Энсиклопедияи Миллии Тоҷик
Ҳаймаҳмадӣ

**Ҳаймаҳмадӣ** — деҳа дар ҷамоати деҳоти Бӯстони (номи пештарааш Қарабулоқ) ноҳияи Файзобод. Аз деҳа то маркази ноҳияи 17 км. Аҳолиаш 1302 нафар (2010), тоҷикон. Дар деҳа муассисаи таҳсилоти таҳсилоти миёнаи умумӣ, мағозаи хусусӣ, чойхонаи ҷамъиятӣ, хонаи саломатӣ, корхонаи хурди коркарди меваи «Гулоб» фаъолият доранд. Аҳолии деҳа ба ғаллакорӣ, боғу токдорӣ ва чорводорӣ машғуланд. Заминҳо аз дарёи Элок ва оби чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Бӯстон
Гурӯҳ:Энсиклопедияи Миллии Тоҷик
Гулафшон (деҳа н. Файзобод)

**Гулафшон** (пештара Ҳайтак ) — деҳа дар ҷамоати деҳоти Меҳрободи ноҳияи Файзобод. Аз деҳа то маркази ноҳия 22 км. Аҳолиаш 346 нафар (2010), тоҷикон. Аз 37 хочагӣ иборат аст. Дар деҳа мактаб, мағозаи хусусӣ, бунгоҳи тиббӣ, хоҷагиҳои деҳқонии инфиродӣ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ машғуланд. Заминҳо аз оби чашмаҳо ба воситаи лӯлаҳо обёрӣ мешаванд.

## Пайвандҳо
* Табдили номи 14 деҳа дар ноҳияи Файзобод 

## Эзоҳ

Гурӯҳ:Ноҳияи Файзобод
Гурӯҳ:Ҷамоати Меҳробод
Гурӯҳ:Энсиклопедияи Миллии Тоҷик
Чилчашма

**Чилчашма** (номи пештара Ҷойникудӣ) — деҳа дар ҷамоати деҳоти Бӯстони (номи пештарааш Қарабулоқ) ноҳияи Файзобод. Ба шарафи 10-солагии Истиқлоли давлатии Ҷумҳурии Тоҷикистон бо қарори Маҷлиси миллии Маҷлиси Олии Ҷумҳурии Тоҷикистон аз 28-уми апрели соли 2001 Чилчашма номгузорӣ шудааст. Аз деҳа то маркази ноҳияи 17 км. Аҳолиаш 3202 нафар (2010), тоҷикон. Дар деҳа мувссисаи таҳсилоти миёнаи умумӣ, китобхона, мағозаҳои хусусӣ, дӯкону растаҳои фурӯши маҳсулоти кишоварзӣ, 212 хоҷагии деҳқонии инфиродӣ, хоҷагии коллективии «Истиклол» фаъолият доранд. Мардуми деҳа ба ғаллакорӣ, боғу токдорӣ машғуланд. Заминҳо аз канали «50-солагии Тоҷикистон» ва оби чашмаҳо обёрӣ мешаванд.

## Эзоҳ

Гурӯҳ:Ноҳияи Файзобод
Гурӯҳ:Ҷамоати Бӯстон
Гурӯҳ:Энсиклопедияи Миллии Тоҷик
Атразин

**АТРАЗЍН**, C8H14ClH5, як навъ ҳербисид. Массаи мол. 215, 7. Моддаи сафеди кристаллӣ, гудозишаш 173–176°С. Қобилияти ҳалшавиаш дар об 33 мг/л; дар ҳалкунанда­ҳои органикӣ бад ҳал мешавад. Атразинро дар шакли хокаи намкаши 50-фоиза ё хамира, ки 30–40 фоиз моддаи таъ­сир­бахш, равғани минералӣ ва моддаҳои дуюминдараҷа дорад, истеҳсол мекунанд. Атразин ба рустанӣ ба воситаи реша ва барг дохил мешавад. Истифодаи он бар зидди бисёр алафҳои бегона натиҷаи дилхоҳ медиҳад. Ба боғоти ни­ҳолҳояш 4-сола маҳлули обии Атразинро мепошанд (нав­ба­ҳорон то неш зада баромадани алафҳои бегона ё тира­моҳ баъди ғунучини ҳосил). Барои одам ва ҳайвони хунгарм чандон зарар надорад.

## Эзоҳ

Гурӯҳ:Энсиклопедияи Миллии Тоҷик
Гурӯҳ:Моддаи химявӣ
Атоуллоҳхоҷаи Чапнавис

**Атоуллоҳхоҷаи Чапнавис** (; қарни XIX) — хаттоти форс-тоҷик ва устоди хатти настаълиқ.

## Зиндагинома
Зодгоҳаш Бухоро. Азбаски хатро бо дасти чап ме­на­­вишт, бо номи Чапнавис машҳур гашт. Атоуллохоҷаи Чапнавис марди фози­лу донишманди замонаш буда, фанҳои дақиқ ва ҳунарҳои нафисро хуб медонист. Дар навиштани хатти настаълиқ устод буд ва услуби хос дошт. Дар мадрасаҳои Абдулазизхон ва Чорманори Бухоро аз таъ­лиму машқи хат ва фанҳои алҷабру ҳандаса дарс гуфта­аст. Асарҳои бисёреро ки­то­бат кардааст. Достони «Юсуфу Зулайхо»-и Ҷунайдуллоҳи Ҳозиқ, ки бо хатти нас­таълиқи майда хеле зебо китобат шудааст, аз ҷумлаи он­ҳост.

## Эзоҳ

## Адабиёт
* 

Гурӯҳ:Хаттотони тоҷик
Қатъномаи 236 Шӯрои Амният

**Қатъномаи 236 Шӯрои Амнияти** Созмони Милали Муттаҳид, ки дар торихи 11 июн 1967 тасвиб шуд, як санади байналмилалӣ дар бораи Вазъияти Ховари Миёна аст. Ин қатънома тайи нишасти 1357‌ум бо 15 раъй мувофиқ, 0 мухолиф ва 0 мумтанеъ тасвиб шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 202 то 300

## Манобеъ


Гурӯҳ:Қатъномаҳои Шӯрои Амният
Қатъномаи 303 Шӯрои Амният

**Қатъномаи 303 Шӯрои Амнияти** Созмони Милали Муттаҳид, ки дар торихи 06 декабр 1971 тасвиб шуд, як санади байналмилалӣ дар бораи Вазъият дар Шабқураи Ҳинд-Покистон аст. Ин қатънома тайи нишасти 1٬608‌ум бо 11 раъй мувофиқ, 0 мухолиф ва 4 мумтанеъ тасвиб шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 301 то 400

## Манобеъ


Гурӯҳ:Қатъномаҳои Шӯрои Амният
Қатъномаи 308 Шӯрои Амният

**Қатъномаи 308 Шӯрои Амнияти** Созмони Милали Муттаҳид, ки дар торихи 19январ 1972 тасвиб шуд, як санади байналмилалӣ дар бораи Дархости Созмони Африқоии Ваҳдат дар маврди баргузории ҷаласоти Шӯрои Амнияти Созмони Миллал дар пойтахти африқоӣ аст. Ин қатънома тайи нишасти 1٬626‌ум    тасвиб шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 301 то 400

## Манобеъ


Гурӯҳ:Қатъномаҳои Шӯрои Амният
Қатъномаи 383 Шӯрои Амният

**Қатъномаи 383 Шӯрои Амнияти** Созмони Милали Муттаҳид, ки дар торихи 13 декабр 1975 тасвиб шуд, як санади байналмилалӣ дар бораи тасвиб аст. Ин қатънома тайи нишасти 1٬863‌ум бо 0 раъй мувофиқ, Кипр мухолиф ва 0 мумтанеъ Cy-map.png шуд.

## Ҷусторҳои вобаста
*Шӯрои Амният
*Феҳристи Қатъномаҳои Шӯрои Амният 301 то 400

## Манобеъ


Гурӯҳ:Қатъномаҳои Шӯрои Амният
Атрибут

**Атрибут** (аз лот. attribuo – додан, бахшидан, нишони асосӣ, ато кардан) — махсусияти зарурии воқеӣ, хусусияти объект – чизе, ки новобаста ба шуури мо вуҷуд дорад. Чунончи дар фалсафа Атрибут модда (материя) ҳаракат аст. Истилоҳи Атрибутро Арасту дар асараш «Метафизика» васеъ мавриди истифода қарор додаст.
Дар санъати тасвирӣ Атрибут аломати воқеии қаҳрамон, ил­соқ (пайваст кардан) ва дигарон шаклҳои рамзӣ аст. Масалан, дар санъати атиқа Атрибути Ҳеракл – шашпар, Атрибути модархудои адолати судӣ – тарозу дар даст бо чашмони баста. Дар грамматика Атрибут ҳамон муайянкунанда дар ҷумла аст.

## Эзоҳ

Гурӯҳ:Энсиклопедияи Миллии Тоҷик
Гурӯҳ:Фалсафа
Гурӯҳ:Санъати атиқа